इतालवी अधिकारियों ने पीसा की झुकी मीनार पर हमले की साजिश के संदिग्ध ट्यूनीशियाई नागरिक को देश से निष्कासित करने के आज (शनिवार, 13 अगस्त) आदेश जारी किए। यह जानकारी मीडिया में आई खबरों से मिली है। बिलेल चिआहोई (26) को शुक्रवार (12 अगस्त) गिरफ्तार किया गया क्योंकि उसने यूरोप में हुए जिहादी हमलों के जिम्मेदार लोगों की तारीफ करते हुए सोशल मीडिया पर संदेश पोस्ट किए थे। उसने यह भी कहा था कि वह इटली में पर्यटकों के आकर्षण के केंद्र बने हुए मशहूर स्मारक पर हमला करेगा।